### Č. sp.: ŽP 2014/05712-5-MK Bardejov

##  07.01.2015

R o z h o d n u t i e

##  Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti, ktorú podal **Ľubomír Kušnir, bytom: Bardejovské Kúpele 84, 085 01 Bardejov**, dňa 27.11.2014, podľa § 47 ods. 3, § 48 ods. 1 zákona č. 543/2002 Z.z. o ochrane prírody a krajiny v znení neskorších predpisov, v súlade s § 46 zákona č. 71/1967 Zb. o správnom konaní v znení neskorších predpisov, vydáva

## ***s ú h l a s***

žiadateľovi **na výrub dreviny**, druh: **breza previsnutá** (Betula pendula Roth) s obvodom kmeňa 132 cm, meraným vo výške 130 cm nad zemou, rastúci na pozemku parcela **C KN 4157/4** v katastrálnom území Bardejov, druh pozemku: ostatné plochy. Žiadateľ doložil súhlas od vlastníka pozemku, na ktorom drevina požadovaná na výrub rastie.

# A./

 V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub dreviny žiadateľ uskutoční po nadobudnutí právoplatnosti tohto rozhodnutia, v termíne do 31. marca 2016,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

6) za prípadné škody na majetku fyzických osôb alebo právnických osôb, spôsobených pri výrube dreviny, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu za týchto podmienok:

1. vysadiť na parcelu **C KN 4157/3** v katastrálnom území Bardejov druh pozemku: ostatné plochy, **4 ks drevín**, druh: **krušpán vždyzelený** (Buxus sempervires L.), ktorej správcom je Bardejovský podnik služieb BAPOS mestský podnik,

# 2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu,

3) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v  prípade vyhynutia alebo poškodenia náhradnej výsadby vykoná žiadateľ dosadbu,

**4) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 27.11.2014 (ev. č. 28 343) požiadal, Ľubomír Kušnir, Bytom: Bardejovské Kúpele č. 84, Bardejov, o vydanie súhlasu na výrub dreviny, druh: breza previsnutá (Betula pendula Roth) obvodom kmeňa 132 cm, meraným vo výške 130 cm nad zemou, rastúci na pozemku parcela C KN číslo 4157/4 v katastrálnom území Bardejov, druh pozemku: ostatné plochy. Žiadateľ doložil súhlas od vlastníka pozemku (Bardejovské Kúpele, a.s., 086 31 Bardejovské Kúpele), na ktorom drevina požadovaná na výrub rastie. Dôvod žiadosti – v bytovom dome žije päť obyvateľov s rôznymi alergiami (astma, senná nádcha a pod.). Brezy patria taktiež k alergénom, ktoré spôsobujú zdravotné komplikácie. K žiadosti bola priložená aj Lekárska správa - nález – Rhinitis allergica et polyposa pre obyvateľku bytového domu na ul. Bardejovské Kúpele č. 84 od MUDr. Dany Mackovej, pneumológ – ftizeológ.

Mesto Bardejov, podľa § 82 ods. 7 zákona o ochrane prírody v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov v dňoch od 28.11.2014. V lehote do šiestich pracovných dní od zverejnenia informácie nebolo doručené Mestu Bardejov písomné alebo elektronické potvrdenie záujmu byť účastníkom v začatom správnom konaní.

Orgán ochrany prírody listom č. ŽP 2014/05712-2-MK zo dňa 12.12.2014 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávanie sa uskutočnilo 07.01.2015, počas ktorého bolo zistené, že drevina požadovaná na výrub, rastie na uvedenom pozemku, ktorý je umiestnený v zastavanom území obce. Breza rastie na križovatke a v blízkosti parkoviska a chodníkov pri bytovom dome na ul. Bardejovské Kúpele č. 81 až 84. Ide o drevinu so stredne silnou až silnou agresivitou alergénu (peľu) a krátkovekú drevinu, ktorá bola v minulosti vyvetvená do výšky cca 5 metrov, v strednej časti presychá z dôvodu, že rastie v hustom zápojí ihličnatých drevín. Dôvody žiadateľa sú teda opodstatnené. Pri silnom vetre hrozí nebezpečenstvo poškodenia majetku a ohrozenie životov ľudí. V priebehu miestnej obhliadky orgán ochrany prírody vykonal meranie obvodu kmeňa dreviny, zistil jej zdravotný stav. Z priebehu ústneho pojednávania a miestnej obhliadky bol vyhotovený zápis a prezenčná listina. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu dreviny určenej na výrub, ktorá je 1 160,94 €. Výpočet je prílohou zápisu. Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči ich výrubu nepodal zásadné námietky nikto z prítomných.

Na základe vyššie uvedeného orgán ochrany prírody dospel k záveru, že žiadosť na výrub dreviny je opodstatnená. Rozhodol preto o povolení výrubu podľa § 47 ods. 3 citovaného zákona. Zároveň žiadateľovi podľa ustanovení § 48 ods. 1 zákona uložil náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 citovaného zákona.

**P o u č e n i e**

 Proti tomuto rozhodnutiu možno podať odvolanie, podľa § 53 a násl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

 Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Doručuje sa:

**- Ľubomír Kušnir, 086 31 Bardejovské Kúpele 84**

**- Bardejovské Kúpele a.s., 086 31 Bardejovské Kúpele**

**- Bardejovský podnik služieb BAPOS, m.p., Štefánikova 786, 085 01 Bardejov**

Na vedomie:

- SIŽP - inšpektorát ochrany prírody, Rumanova 14, 040 01 Košice

- Okresný úrad Bardejov, Odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk